पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस काेराेना संक्रमण की राेकथाम के लिए लगातार फ्लैग मार्च निकालने के साथ सख्ती भी बरत जा रही है। फिर भी लोगों द्वारा गाइडलाइन का उल्लंघन किया जा रहा है। ग्रामीण की तुलना में शहर में लाेग ज्यादा अवहेलना कर रहे हैं। पुलिस ने पिछले दाे दिन में साेशल डिस्टेंसिंग की पालना नहीं करने पर शहरी क्षेत्र में 2500, जबकि ग्रामीण क्षेत्र में 1000 लोगों के चालान काटे। वहीं पिछले दाे दिन में मास्क नहीं पहनने पर शहर में 45, ताे ग्रामीण में 31 लाेगाें के चालान काटे गए।
तीसरे दिन एक ही व्यक्ति क्वारेंटाइन : बेवजह घर से बाहर निकलने पर संस्थागत क्वारेंटाइन के नियम के तीसरे दिन पुलिस ने एक व्यक्ति को क्वारेंटाइन किया। पुलिस की पूछताछ में यह घर से बाहर निकलने का कोई कारण नहीं बता पाया। वहीं पूरे जिले की बात करें तो 7 लोगों को क्वारेंटाइन किया है। बता दें कि पहले दिन जिले में 138, दूसरे दिन 19 लोगों को क्वोरेंटाइन किया गया।
नगर निगम ने 11 व्यापारियों के चालान बनाए, 5800 रुपए का जुर्माना वसूला
उदयपुर | काेराेना संक्रमण रोज नए रिकॉर्ड बना रहा है। लेकिन लाेगाेें की लापरवाहियां अभी भी जारी है। नगर निगम की टीमाें ने राेकाे-टाेका अभियान के तहत बुधवार काे ऐसे लाेगाें से 5800 का जुर्माना वसूला। लाेगाें काे निशुल्क मास्क भी वितरीत किए गए। निगम आयुक्त हिम्मतसिंह बारहठ ने बताया कि मास्क नहीं पहनने और सुरक्षित दूरी नहीं रखने पर 11 व्यापारियों के चालान बनाकर 5500 का जुर्माना वसूला। तीन अन्य लाेगाें के भी चालान बनाकर 300 रुपए का जुर्माना वसूला।
बारहठ ने बताया कि जुर्माना वसूलना निगम का मकसद नहीं है, लेकिन बार-बार टाेकने के बावजूद कुछ लाेग अभी भी लापरवाही बरत रहे हैं। इसके चलते निगम काे कुछ सख्ती करनी पड़ रही है। डिप्टी मेयर सिंघवी ने बताया कि ऑटाे से जागरूकता संदेश प्रसारित किया जा रहा है। बुधवार काे 1000 मास्क वितरीत किए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn